**Administració o unitat administrativa destinatària de la derivació**

Aquest Ajuntament ha rebut la següent sol·licitud d’accés a la informació pública (SAIP) en data .... de ...... de ......... (núm. de registre ............) per la qual, fent ús del dret previst a l’article 18 de la Llei 19/2014, de 29 de desembre, de transparència, accés a la informació pública i bon govern (LTC), es demana accedir a la següent informació [[1]](#footnote-1):

“................[[2]](#footnote-2)”

Amb el benentès que considerem que sou .....[[3]](#footnote-3) que disposa de la informació sol·licitada, ens declarem incompetents per resoldre i, en conseqüència, us derivem la referida sol·licitud conforme al que estableix l’article 30 de la Llei 19/2014, de 29 de desembre, de transparència, accés a la informació pública i bon govern.[[4]](#footnote-4)

Tanmateix, us informem que, d’acord amb el que estableix l’article...... [[5]](#footnote-5) del Decret 8/2021, de 9 de febrer, sobre la transparència i el dret d’accés a la informació pública, es comunicarà a la persona sol·licitant del tràmit aquesta derivació dins del termini de cinc dies hàbils.

Finalment, us informem que el termini per resoldre ....[[6]](#footnote-6)

1. Cal diferenciar quan es tracti d’una administració pública diferent i una derivació interna de la sol·licitud:

Quan es tracti d’una **administració pública diferent** es tramita d’acord l’establert en l’article 57 del Decret 8/2021.

Quan es tracti d’una **derivació interna** prevista en els articles 27.3 i 30.1 de la Llei 19/2014, de 29 de desembre, es consideraran les previsions establertes en l’article 58 del Decret 8/2021. [↑](#footnote-ref-1)
2. En aquest espai cal reproduir literalment la informació que es demana.

En els casos en els quals la sol·licitud d'accés a la informació s'adreci a una administració pública diferent que disposa només d'una part de la informació sol·licitada, s’haurà de tramitar únicament en relació amb aquesta part d'informació. Pel que fa a la resta d'informació sol·licitada, haurà de derivar-se a l'altra o altres administracions públiques competents (article 57.4 del Decret 8/2021).

En aquells supòsits en que la sol·licitud d'accés a la informació s'adreci a un òrgan, unitat o entitat que disposa només d'una part de la informació sol·licitada, cal atenir-se al que disposa l'article 59 del Decret 8/2021 de sol·licituds d’accés transversals dins d’una mateixa administració pública. [↑](#footnote-ref-2)
3. L’Administració, entitat, unitat administrativa o òrgan. [↑](#footnote-ref-3)
4. Aquesta derivació, si es tracta d’una administració pública diferent, haurà de fer-se dins dels 15 dies hàbils a comptar des de la data en què la sol·licitud hagi entrat al registre electrònic (article 57.2 del Decret 8/2021). Si la derivació és interna, haurà de fer-se dins del termini de cinc dies hàbils a comptar des de la data en què la sol·licitud hagi entrat en el registre electrònic (article 58.2 del Decret 8/2021). [↑](#footnote-ref-4)
5. Haurà de comunicar-se la derivació a la persona sol·licitant durant els cinc dies hàbils següents a la tramesa de la derivació a l’administració pública competent (art. 57.3 del Decret 8/2021) o de la derivació interna (art. 58.2 del Decret 8/2021). [↑](#footnote-ref-5)
6. El termini per resoldre la sol·licitud és el següent:

En cas que es derivi a una administració pública diferent, el termini s’inicia en la data en la qual entri en el registre electrònic de l’administració pública competent per resoldre, conforme al que estableix l’article 57.3 del Decret 8/2021.

En cas que la derivació sigui interna, el termini s’inicia en la data en la qual la sol·licitud entri en el registre electrònic, sense que aquest tràmit suspengui en cap cas el termini per resoldre, d’acord amb el que estableix l’article 58.2 del Decret 8/2021. [↑](#footnote-ref-6)